|  |  |
| --- | --- |
| **Tantárgy** neve: **Szakirányos gyakorlat - Pszichopedagógia 1. NBP\_GP220G3** | **Kreditértéke: 3** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”**: **100% gyakorlat** | |
| A **tanóra típusa**: **gyakorla**t és **óraszáma**: **45 óra** az adott **félévben**,  Az adott ismeret átadásában alkalmazandó **további** **módok, jellemzők:** hospitálások, megfigyelések, dokumentumelemzés, foglalkozásterv készítés, foglalkozás tartás, fejlesztési terv készítés | |
| A **számonkérés** módja: **gyakorlati jegy**  Az ismeretellenőrzésben alkalmazandó **további módok:** A gyakorlati feladatok végrehajtásáról a hallgató portfóliót készít. | |
| A tantárgy **tantervi helye**: **5. félév** | |
| Előtanulmányi feltételek: **Koragyermekkori intervenció NBP\_GP161G3** | |

|  |
| --- |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja**, hogy a gyógypedagógus hallgató a szakirányának megfelelő terepen, a koragyermekkori intervenció lehetséges színterein (bölcsőde vagy, óvoda vagy, pedagógiai szakszolgálat korai fejlesztés) ismerje meg a gyógypedagógiai tervezés intézményi dokumentumait. Gyűjtsön tapasztalatot az interdiszciplináris együttműködésről, informálódjon a szülőkkel való kapcsolattartás lehetőségeiről.  A gyakorlati oktató és a gyakorlatvezető gyógypedagógus irányítása mellett, annak útmutatásai alapján szerezzen gyakorlatot a korai fejlesztő foglalkozások tervezésében, szervezésében, levezetésében és szakszerű elemzésében. Bővítse ismereteit a magatartás-, viselkedészavaros, specifikus tanulási zavaros gyermekek személyiséget alkotó képességeiről, kognitív, kommunikációs, szociális és motoros képességeiről. Legyen képes a gyermekek pedagógiai szempontú megfigyelésére és differenciált fejlesztésére. Legyen képes a gyógypedagógiai terminológia szakszerű alkalmazására.  **Az egyéni szakmai gyakorlat helyszínei:**  A koragyermekkori intervenció lehetséges helyszínei: bölcsőde, óvoda, pedagógiai szakszolgálat korai fejlesztés (gyógypedagógus mentor vezetésével).  **A tantárgy tartalma:**   * a gyakorló intézmény helyi szervezeti (szakmai alapdokumentumok, szervezeti és működési szabályzat, házirend) valamint pedagógiai dokumentumainak megismerése és elemzése * a csoportba járó gyermekek pedagógiai dokumentációjának áttekintése * bemutató foglalkozások megfigyelése, elemzése (a gyakorlatvezető gyógypedagógus kompetenciái és tevékenysége, a nevelőmunkát segítő szakemberek kompetenciái és tevékenysége, együttműködés formái, differenciált csoportmunka, a tanulók egyéni sajátosságai) * megfigyelés készítése ajánlott szempontsor alapján * 3 önálló tanítási fejlesztő foglalkozás részletes tervezése, szervezése, vezetése, ehhez szükséges szemléltető eszközök elkészítése a gyakorlatvezető gyógypedagógus útmutatása alapján * pedagógiai módszerek és sérülés-specifikus eljárások, eszközök alkalmazásának megfigyelése * közreműködés a foglalkozáson és a foglalkozások szünetében adódó gondozási teendőkben * a foglalkozási tervezetek és a megtartott foglalkozások szóbeli elemzése, reflektálás és önértékelés * fejlesztési terv készítése megadott szempontok szerint * a gyakorlat folyamatos dokumentálása, gyakorlati portfólió készítése |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:**   * Kereki Judit: A koragyermekkori intervenció rendszere utak és kapcsolódások. In: Gyermeknevelés, 2015, 3. évf. 2. sz., 55-76. * Kereki Judit-Szvatkó Anna: A gyógypedagógiai tanácsadás, korai fejlesztés, oktatás és gondozás szakszolgálati protokollja, Educatio Társadalmi Szolgáltató Nonprofit Kft. 2015. Budapest * Hámori Eszter (2013): Rizikófaktorok, adaptáció és reziliencia a korai fejlődésben- a koraszülöttség a fejlődési pszichopatológia modelljében. Magyar Pszichológiai Szemle, 68.1. 7-22. * Tóth Anikó (2015): A SEED fejlődési skála, mint a 0-4 éves korú gyermekek egyik vizsgáló eljárása az eltérő fejlődésmenet diagnosztikájában. Gyermeknevelés, 3. 2. 104-112 * Biztos kezdet kötetek 1-2. <https://mek.oszk.hu/14800/14803/14803.pdf>, <https://mek.oszk.hu/14800/14806/14806.pdf>   **Ajánlott irodalom:**   * Rosta Katalin (szerk.): Add a kezed! Logopédia kiadó 2006. Budapest * Szelényi Marianna (szerk.): Apró lépések. Korai Fejlesztő Központot Támogató Alapítvány, 2006. Budapest * Czeizel Barbara: A koragyermekkori intervenció múltja, jelene és jövője |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása**  * Ismeri a komplex korai (gyógy)pedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát, valamint az integrált, inkluzív nevelés elméletét és eljárásait, azok alkalmazásának és tovább fejlesztésének lehetőségeit. * Ismeri a fogyatékosságok, sérülések, akadályozottságok hátterében álló kórélettani folyamatokat. * Rendelkezik a fogyatékossággal élő személyekkel kapcsolatos pszichológiai és pszichodiagnosztikai ismeretekkel, tisztában van a fogyatékosságok, sérülések, akadályozottságok hátterében álló pszichológiai folyamatokkal. * Átfogó ismeretekkel rendelkezik az általános pedagógia, nevelés- és oktatáselmélet, andragógia, alternatív- és reformpedagógiai koncepciók, pedagógiai projektek területéről és azok gyógypedagógiai adaptációs lehetőségeiről. * Ismeri a művészetpedagógiai és művészetterápiás eljárások alapelveit, módszertanát és a kapcsolódó pedagógiai, gyógypedagógiai adaptációs, intervenciós lehetőségeket. * Ismeri a fejlesztés, nevelés, integráció és inklúzió területén alkalmazható művészeti intervenciós és művészetterápiás módszereket és a saját kompetencia szintjén tudja alkalmazni azokat. * Ismeri a fogyatékossággal élő személyek, csoportok és környezetük megismerésére alkalmas felmérés, diagnosztika területeit, formális és informális eljárásait, és a diagnosztikán alapuló gyógypedagógiai tervezés különböző szintjeit, ezek összefüggéseit és szervezeti beágyazottságát. Alapvető ismeretei vannak a fogyatékos személyek fejlődési sajátosságainak és tanulási folyamatainak törvényszerűségeiről, jellemzőiről. Tisztában van a fogyatékos személyek (gyógy)pedagógiájának nevelési, oktatási, fejlesztési, rehabilitációs céljaival, tartalmaival, a folyamatok összefüggéseivel. * Tájékozott a szakterületein alkalmazható alapvető digitális eszközök alkalmazhatóságában, ismeri szakterületén, /szakterületein a tanulói képességekhez illeszthető digitális tanulási, fejlesztési lehetőségeket, eszközöket, környezeteket. * Tisztában van a fogyatékos emberekkel foglalkozó intézményrendszer és szolgáltatások működési elveivel és gyakorlatával, a szolgáltatásokkal kapcsolatos jogszabályi, finanszírozási háttérrel, ismeri továbbá a fogyatékos emberekkel kapcsolatos nemzetközi irányelveket és az alapvető emberi jogokat.  1. **képességei**  * Saját szakterületén belül képes értelmezni a fogyatékosságokkal kapcsolatos orvosi diagnózisokat, vizsgálati eredményeket. * Saját szakterületén belül képes értelmezni a fogyatékosságokkal kapcsolatos pszichológiai diagnózisokat és vizsgálati eredményeket. * Képes az orvosi (egészségügyi), továbbá a pszichológiai diagnózisok, vizsgálati eredmények ismeretében komplex gyógypedagógiai differenciáldiagnosztikát végezni a gyógypedagógiai tevékenység és folyamatok tudatos, célorientált megtervezése érdekében. * A gyógypedagógiai folyamatok tervezésében ötvözi az általános didaktikai, metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is. * A fogyatékos személy szükségleteit, képességeit és igényeit figyelembe véve a kompenzációs lehetőségeket és életminőséget támogató, komplex gyógypedagógiai nevelési, oktatási, fejlesztési, terápiás, prevenciós, habilitációs és rehabilitációs tevékenységet végez a fogyatékos személyeket ellátó intézmény- és szolgáltató-rendszerekben. * Képes a társadalom változó digitális környezeti kihívásainak megismerésére, pedagógiai, gyógypedagógiai szempontú értelmezésére, értékelésére, a szakterületein mindezeknek a tanítási-tanulási, fejlesztési, habilitációs, rehabilitációs folyamat során produktív, gyakorlatias, a gyermekek, fiatalok, felnőttek képességeit figyelembe vevő implementálására. * Képes saját pedagógiai tevékenysége hatását felmérni, és kritikusan elemezni, pedagógiai tapasztalatait és nézeteit reflektív módon értelmezni, értékelni, majd ezek alapján a szükséges önkorrekciót végrehajtani. * Képes a team-munkához szükséges kooperációra, kommunikációra. * Képes a fejlesztés, nevelés, integráció és inklúzió területén alkalmazható művészeti intervenciós módszerek alkalmazására saját kompetencia szintjén.  1. **attitűdje**  * Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására. * Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára. * Tiszteletben tartja saját és mások kompetenciahatárait, a team-munka során határozottan képviseli saját szakmai elveit, tapasztalati tudását, de a hatékony együttműködés érdekében a többi résztvevő törekvéseit is érvényesülni hagyja. * Igénye van a gyógypedagógiai folyamatok folyamatos elemzésére, értékelésére, nyitott az eredmények és a körülmények figyelembevételével a tervek és folyamatok felülvizsgálatára és módosítására. * Elkötelezett a fogyatékos személy tanulási és terápiás szükségleteinek kielégítése és a tanuláshoz, terápiához igazodó környezet megválasztása, kialakítása iránt. A fogyatékos személyek lehetőségeit figyelembe véve fontosnak tartja a tanulás folyamatainak tudatosítását, az önszabályozott tanulás támogatásához szükséges tudás és képességek megszerzését, a tanulási képességek fejlesztését.  1. **autonómiája és felelőssége**  * A szakirányának megfelelő gyógypedagógiai nevelési-oktatási intézményekben, csoportokban, önállóan és felelősséggel látja el a korai fejlesztésben a fejlesztési, nevelési, oktatási és valamennyi műveltségi területhez tartozó oktatási feladatokat. * Tudatosan képviseli a gyógypedagógia és határtudományai, társtudományai módszertani kultúráját. * A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál. * Munkáját teamben végezi, szakmai műhelyekben aktívan vesz részt. |

|  |
| --- |
| **Tantárgy felelőse: Burom Katalin mesteroktató** |
| **Tantárgy oktatásába bevont oktató:** |